C 287 E/254            LV                           Eiropas Savienības Oficiālais Vēstnesis                                    24.11.2006.
Ceturtdiena, 2006. gada 19. janvāris
                                                          PIEŅEMTIE TEKSTI
              P6_TA(2006)0021
              Eiropas Parlamenta deputātu Rīcības kodekss (Reglamenta grozīšana)
              Eiropas Parlamenta lēmums par Eiropas Parlamenta Reglamenta grozīšanu attiecībā uz Eiropas
                                       Parlamenta deputātu Rīcības kodeksu (2005/2075(REG))
              Eiropas Parlaments,
              — ņemot vērā Parlamenta priekšsēdētāja 2005. gada 18. marta vēstuli,
              — ņemot vērā Prezidija 2005. gada 7. marta priekšlikumus par Reglamenta grozīšanu,
              — ņemot vērā Reglamenta 202. pantu,
              — ņemot vērā Konstitucionālo jautājumu komitejas ziņojumu (A6-0413/2005),
              A. tā kā ir ļoti svarīgi sekot, lai Parlamenta darbs varētu noritēt, neaizskarot cieņu, tai pat laikā saglabājot
                  debašu asumu,
              B. tā kā pašreizējie Reglamenta noteikumi neļauj adekvāti reaģēt uz Parlamenta darba traucēšanu vai citām
                  darbībām tā telpās;
              C. tā kā ir nepieciešams, kā visās parlamentārajās asamblejās, ieviest iespēju noteikt sankcijas pret tiem
                  deputātiem, kuru rīcība neatbilst Rīcības kodeksam, kura galvenie principi Parlamentam ir jānosaka, kā
                  arī, lai nodrošinātu aizstāvības tiesību ievērošanu, izveidot to lēmumu iekšēju pārsūdzēšanas procedūru,
                  kuros noteiktas šādas sankcijas;
              1.   nolemj veikt Reglamentā turpmāk minētos grozījumus;
              2. nolemj, ka saskaņā ar Reglamenta 202. panta 3. punktu šie grozījumi stāsies spēkā nākamās sesijas
              pirmajā dienā;
              3. uzdod tā priekšsēdētājam informēšanas nolūkā nosūtīt šo lēmumu Padomei un Komisijai, kā arī dalīb-
              valstu parlamentiem.
                       SPĒKĀ ESOŠAIS TEKSTS                                                            GROZĪJUMI
                                                                Grozījums Nr. 1
                                                   9. panta virsraksts un 1. punkta pirmā daļa
Rīcības kodekss                                                               Deputātu finansiālās intereses, Rīcības kodekss un piekļuve
                                                                              Parlamentam
1.   Parlamentam ir tiesības noteikt deputātu Rīcības                         1.    Parlamentam ir tiesības noteikt atklātības noteikumus
kodeksu. To apstiprina saskaņā ar Reglamenta 202. panta                       attiecībā uz Parlamenta deputātu finansiālajām interesēm,
2. punktu un pievieno šim Reglamentam kā pielikumu.                           kas pievienoti šim Reglamentam kā pielikums.
 ---pagebreak--- 24.11.2006.          LV                          Eiropas Savienības Oficiālais Vēstnesis                                       C 287 E/255
                                                                                Ceturtdiena, 2006. gada 19. janvāris
                     SPĒKĀ ESOŠAIS TEKSTS                                                            GROZĪJUMI
                                                              Grozījums Nr. 2
                                                 9. pants, 1. punkta a) apakšpunkts (jauns)
                                                                           1.a)     Deputātu izturēšanos nosaka savstarpēja cieņa, tā
                                                                           balstīta uz tām vērtībām un principiem, kas definēti Eiropas
                                                                           Savienības pamattekstos, tā aizsargā Parlamenta cieņu, tā
                                                                           nedrīkst traucēt ne Parlamenta darbu, ne kārtību visās
                                                                           Parlamenta ēkās.
                                                                           Šo faktoru neievērošanas rezultātā var tikt veikti 146., 147.
                                                                           un 148. pantā paredzētie pasākumi.
                                                              Grozījums Nr. 3
                                                 9. panta 1. punkta b) apakšpunkts (jauns)
                                                                           1.b)     Šī panta piemērošana nekādā veidā nemazina
                                                                           Parlamenta debašu sparu un neietekmē deputātu vārda
                                                                           brīvību.
                                                                           Tā balstīta uz pilnīgu to deputāta pilnvaru ievērošanu,
                                                                           kuras nosaka primārās tiesības un viņiem piemērojamie
                                                                           statūti.
                                                                           Tās pamatā ir atklātības princips un tā nodrošina to, ka
                                                                           noteikumi tiek izskaidroti deputātiem, kuri individuāli jāin-
                                                                           formē par viņu tiesībām un pienākumiem.
                                                              Grozījums Nr. 4
                                                     22. panta 3. punkta interpretācija
                                                                           Uz sēžu norisi attiecas arī jautājumi par deputātu rīcību
                                                                           visās Parlamenta telpās.
                                                              Grozījums Nr. 5
                                                            96. panta 3. punkts
3.   Parlamenta komisiju sēdes parasti ir publiskas. Tomēr                 3.    Parlamenta komisiju sēdes parasti ir publiskas. Tomēr
komitejas var nolemt — vēlākais apstiprinot attiecīgās sēdes               komitejas var nolemt — vēlākais apstiprinot attiecīgās sēdes
darba kārtību, ka daļu tajā iekļauto jautājumu izskatīs publiski,          darba kārtību, ka daļu tajā iekļauto jautājumu izskatīs publiski,
daļu — aiz slēgtām durvīm. Taču, ja sēde notiek aiz slēgtām                daļu — aiz slēgtām durvīm. Taču, ja sēde notiek aiz slēgtām
durvīm, komiteja var nodrošināt publisko piekļuvi sēdes doku-              durvīm, komiteja var nodrošināt publisko piekļuvi sēdes doku-
mentiem un protokoliem, ievērojot Eiropas Parlamenta un                    mentiem un protokoliem, ievērojot Eiropas Parlamenta un
Padomes Regulas (EK) Nr. 1049/2001 4. panta 1. līdz                        Padomes Regulas (EK) Nr. 1049/2001 4. panta 1. līdz
4. punktu.                                                                 4. punktu. Šī Reglamenta 147. pantu piemēro gadījumos,
                                                                           kad tiek pārkāpti konfidencialitātes noteikumi.
 ---pagebreak--- C 287 E/256           LV                          Eiropas Savienības Oficiālais Vēstnesis                                     24.11.2006.
Ceturtdiena, 2006. gada 19. janvāris
                      SPĒKĀ ESOŠAIS TEKSTS                                                            GROZĪJUMI
                                                              Grozījums Nr. 6
                                               VI sadaļa, 3.a nodaļa (jauna), virsraksts (jauns)
                                                                           3.a NODAĻA
                                                                           PASĀKUMI RĪCĪBAS             KODEKSA        NEIEVĒROŠANAS
                                                                           GADĪJUMOS
                                                                           (Iekļaut pirms 146. panta)
                                                              Grozījums Nr. 7
                                                     146. panta virsraksts un 1. punkts
Aizrādījums                                                                Tūlītēji pasākumi
1.    Parlamenta priekšsēdētājs aizrāda ikvienam deputātam,                1.      Parlamenta priekšsēdētājs aizrāda ikvienam deputātam,
kurš traucē sēdes norisi.                                                  kurš traucē normālu sēdes norisi un kurš neievēro 9. pantā
                                                                           noteiktos noteikumus.
                                                              Grozījums Nr. 8
                                                            146. panta 3. punkts
3.    Pēc vēl viena traucējums Parlamenta priekšsēdētājs var               3.      Ja traucēšana turpinās vai pēc vēl viena traucējuma
izraidīt traucētāju no zāles uz visu atlikušo sēdes laiku. Ģene-           Parlamenta priekšsēdētājs var traucētājam liegt vārdu un viņu
rālsekretārs ar sēžu zāles tehnisko darbinieku un vajadzības               izraidīt no zāles uz visu atlikušo sēdes laiku. Īpaši nopietnos
gadījumā ar Parlamenta drošības dienesta palīdzību nodrošina               gadījumos viņš var arī piemērot šo pēdējo sodu nekavējoties
tūlītēju šāda disciplinārā soda piemērošanu.                               un bez otrreizēja aizrādījuma. Ģenerālsekretārs ar sēžu zāles
                                                                           tehnisko darbinieku un vajadzības gadījumā ar Parlamenta
                                                                           drošības dienesta palīdzību nekavējoties nodrošina šāda disci-
                                                                           plinārā soda piemērošanu.
                                                              Grozījums Nr. 9
                                                146. panta 3. punkta a) apakšpunkts (jauns)
                                                                           3.a)      Ja sēdes laikā notiek nekārtības, kuras traucē
                                                                           turpināt debates, Parlamenta priekšsēdētājs, lai nodibinātu
                                                                           kārtību, uz zināmu laiku pārtrauc sēdes darbu vai to beidz.
                                                                           Ja Parlamenta priekšsēdētāja teiktajā neieklausās, viņš atstāj
                                                                           savu vietu, un tas nozīmē, ka sēde pārtraukta. Sēdes darbu
                                                                           atsāk pēc Parlamenta priekšsēdētāja uzaicinājuma.
                                                             Grozījums Nr. 10
                                                146. panta 3. punkta b) apakšpunkts (jauns)
                                                                           3.b)      Pilnvaras, kas noteiktas no 1. līdz 3.a punktam pēc
                                                                           analoģijas tiek piešķirtas struktūrvienību, komiteju un dele-
                                                                           gāciju sēžu priekšsēdētājam atbilstīgi Reglamentam.
 ---pagebreak--- 24.11.2006.          LV                        Eiropas Savienības Oficiālais Vēstnesis                                      C 287 E/257
                                                                                Ceturtdiena, 2006. gada 19. janvāris
                     SPĒKĀ ESOŠAIS TEKSTS                                                         GROZĪJUMI
                                                          Grozījums Nr. 11
                                             146. panta 3. punkta c) apakšpunkts (jauns)
                                                                       3.c) Atsevišķos gadījumos, ņemot vērā Rīcības kodeksa
                                                                       neievērošanas gadījuma nopietnību, sēdes priekšsēdētājs var
                                                                       iesniegt Parlamenta priekšsēdētājam lūgumu piemērot
                                                                       147. pantu, ne vēlāk kā nākamās sesijas laikā vai nākošajā
                                                                       atbilstošās struktūrvienības, komitejas vai delegācijas sēdes
                                                                       laikā.
                                                          Grozījums Nr. 12
                                                             147. pants
Deputātu izraidīšana                                                   Sankcijas
1.    Ja kāds deputāts nopietni traucē sēdes norisi vai traucē         1.     Ja kāds deputāts īpaši nopietni traucē sēdes norisi vai
Parlamenta darbu, Parlamenta priekšsēdētājs var pēc oficiāla           traucē Parlamenta darbu, neievērojot 9. pantā noteiktos prin-
brīdinājuma izteikšanas ierosināt, lai Parlaments nekavējo-            cipus, Parlamenta priekšsēdētājs, pēc attiecīgā deputāta
ties vai vēlākais nākamās sesijas laikā balso par nopēluma             uzklausīšanas, pieņem motivētu lēmumu, ar kuru paziņo
izteikšanu šim deputātam, kurai automātiski seko tūlītēja              piemērotās sankcijas, un pirms lēmuma paziņošanas
izraidīšana no zāles un aizliegums apmeklēt sēdi divas līdz            plenārsēdē dara šo lēmumu zināmu ieinteresētajai personai
piecas dienas.                                                         un to struktūrvienību, komisiju un delegāciju vadītājiem,
                                                                       kurās strādā minētā persona.
2.    Parlaments lemj par šī disciplinārā soda piemērošanu             2.     Novērotās izturēšanās vērtēšanā jāņem vērā, vai tā ir
Parlamenta priekšsēdētāja norādītajā laikā vai nu tajā sēdē,           atsevišķs gadījums, tā atkārtojas vai ir pastāvīga, kā arī tās
kurā notikuši attiecīgie pārkāpumi, vai, ja pārkāpumi izda-            nopietnība, pamatojoties uz vadlīnijām, kas pievienotas šim
rīti ārpus sēžu zāles, — kad Parlamenta priekšsēdētājs ir              reglamentam. (*)
par to informēts vai jebkurā gadījumā ne vēlāk kā nākamās
sesijas laikā. Attiecīgajam deputātam ir tiesības izteikties
pirms Parlamenta balsojuma. Uzstāšanās laiks nedrīkst
pārsniegt piecas minūtes.
3.    Balsojums par disciplināro sodu notiek ar elektronisko           3.     Sankcijas var iekļaut vienu vai vairākus pasākumus:
balsošanas iekārtu un bez debatēm. Saskaņā ar 149. panta
3. punktu un 160. panta 1. punktu iesniegtos pieprasījumus
nepieņem.                                                              a) nopēlumu;
                                                                       b) tiesību zaudējumu saņemt dienas naudu uz laiku no
                                                                           divām līdz desmit dienām;
                                                                        c) līdzdalības pagaidu apturēšana visās vai atsevišķās
                                                                           Parlamenta aktivitātēs uz laiku no vienas līdz desmit
                                                                           Parlamenta vai tā struktūrvienību sanāksmju dienām,
                                                                           neskarot tiesības balsot plenārsēdē, ja šajā gadījumā
                                                                           strikti tiek ievērots Rīcības kodekss;
                                                                       d) priekšlikumu iesniegšanu Priekšsēdētāju konferencei,
                                                                           atbilstīgi 18. pantam, kā rezultātā var tikt apturētas vai
                                                                           izbeigtas Parlamenta deputātu pilnvaras;
                                                                       (*) skatīt XVIa pielikumu.
 ---pagebreak--- C 287 E/258           LV                         Eiropas Savienības Oficiālais Vēstnesis                                   24.11.2006.
Ceturtdiena, 2006. gada 19. janvāris
                      SPĒKĀ ESOŠAIS TEKSTS                                                         GROZĪJUMI
                                                           Grozījums Nr. 13
                                                               148. pants
Traucējumi sēdes darbā                                                   Iekšējās apelācijas procedūras
Ja nekārtības traucē Parlamenta darbu, Parlamenta priekš-                Attiecīgais deputāts divu nedēļu laikā pēc paziņojuma par
sēdētājs, lai nodibinātu kārtību, uz zināmu laiku pārtrauc               Parlamenta priekšsēdētāja noteikto sankciju var iesniegt
sēdes darbu vai to beidz. Ja Parlamenta priekšsēdētāja teik-             iekšēju prasību Prezidijam, lai atceltu tās piemērošanu.
tajā neieklausās, viņš atstāj savu vietu un tas nozīmē, ka               Prezidijs ne vēlāk kā četras nedēļas pēc pārsūdzības iesnieg-
sēde ir pārtraukta. Sēdes darbu atsāk pēc Parlamenta priekš-             šanas dienas var anulēt, apstiprināt, kā arī samazināt san-
sēdētāja uzaicinājuma.                                                   kcijas piemērošanas apjomu, nekaitējot tiesībām izmantot
                                                                         ieinteresētās personas ārējās pārsūdzības tiesības. Ja
                                                                         paredzētajā termiņā Prezidijs lēmumu nepieņem, pārsūdzība
                                                                         tiek uzskatīta par noraidītu.
                                                           Grozījums Nr. 14
                                                             XVIa pielikums
                                                                         XVIa PIELIKUMS
                                                                         Deputātu Rīcības kodeksa vadlīniju interpretācija
                                                                         1. Nepieciešams nošķirt paciešamu redzamu rīcību, ja tā
                                                                             nav aizskaroša un/vai neslavu ceļoša, ir saprātīga un
                                                                             neizraisa konfliktu, no tādas, kura aktīvi traucē jebkuru
                                                                             Parlamenta darbību.
                                                                         2. Deputātu atbildība iestājas, tiklīdz viņu nodarbinātās
                                                                             personas vai tās, kurām viņi ir atvieglojuši pieeju
                                                                             Parlamentam, tā telpās pārkāpj deputātu Rīcības
                                                                             kodeksu.
                                                                         Parlamenta priekšsēdētājam vai viņa pārstāvjiem ir discipli-
                                                                         nāras pilnvaras attiecībā uz šīm personām vai uz jebkuru
                                                                         citu Parlamentam nepiederošu personu, kas atrodas Parla-
                                                                         menta telpās.
              P6_TA(2006)0022
              Eiropas Mazo uzņēmumu hartas īstenošana
                 Eiropas Parlamenta rezolūcija par Eiropas Mazo uzņēmumu hartas īstenošanu (2005/2123 (INI))
              Eiropas Parlaments,
              — ņemot vērā 2005. gada 9. marta rezolūciju par Lisabonas stratēģijas termiņa vidusposma pārskatu (1),
              — ņemot vērā Lisabonas 2000. gada marta Eiropadomes prezidentūras secinājumus,
              (1) OV C 320 E, 15.12.2005, p.164.


title: Padomes Lēmums (ES) 2016/1170 (2016. gada 12. jūlijs) par nostāju, kas Eiropas Savienības vārdā jāieņem Apvienotajā komitejā, kura izveidota ar Pamatnolīgumu par visaptverošu partnerību un sadarbību starp Eiropas Kopienu un tās dalībvalstīm, no vienas puses, un Indonēzijas Republiku, no otras puses, attiecībā uz Apvienotās komitejas reglamenta pieņemšanu un specializēto darba grupu izveidi

text:
               19.7.2016

               LV

               Eiropas Savienības Oficiālais Vēstnesis

               L 193/29

         PADOMES LĒMUMS (ES) 2016/1170
   (2016. gada 12. jūlijs)
   par nostāju, kas Eiropas Savienības vārdā jāieņem Apvienotajā komitejā, kura izveidota ar Pamatnolīgumu par visaptverošu partnerību un sadarbību starp Eiropas Kopienu un tās dalībvalstīm, no vienas puses, un Indonēzijas Republiku, no otras puses, attiecībā uz Apvienotās komitejas reglamenta pieņemšanu un specializēto darba grupu izveidi
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 207. un 209. pantu saistībā ar 218. panta 9. punktu,
   ņemot vērā Eiropas Komisijas priekšlikumu,
   tā kā:

               (1)

               Pamatnolīgums par visaptverošu partnerību un sadarbību starp Eiropas Kopienu un tās dalībvalstīm, no vienas puses, un Indonēzijas Republiku, no otras puses (1) (“nolīgums”), stājās spēkā 2014. gada 1. maijā.

               (2)

               Saskaņā ar nolīguma 41. pantu tika izveidota Apvienotā komiteja, lai cita starpā nodrošinātu nolīguma pienācīgu darbību un īstenošanu (“Apvienotā komiteja”).

               (3)

               Lai veicinātu nolīguma efektīvu īstenošanu, būtu jāpieņem Apvienotās komitejas reglaments.

               (4)

               Ievērojot nolīguma 41. pantu, Apvienotā komiteja var izveidot specializētās darba grupas, kas tai palīdzētu uzdevumu izpildē.

               (5)

               Tādēļ Savienības nostāja Apvienotajā komitejā attiecībā uz Apvienotās komitejas reglamenta pieņemšanu un specializēto darba grupu izveidi būtu jābalsta uz pievienotajiem Apvienotās komitejas lēmumu projektiem,

         IR PIEŅĒMUSI ŠO LĒMUMU.
   1. pants
   1.   Nostājas, kas Savienības vārdā ir jāieņem Apvienotajā komitejā, kura izveidota saskaņā ar nolīguma 41. pantu, attiecībā uz:

               a)

               Apvienotās komitejas reglamenta pieņemšanu; un

               b)

               specializēto darba grupu izveidi,

         pamatā ir Apvienotās komitejas lēmumu projekti, kas pievienoti šim lēmumam.
   2.   Savienības pārstāvji Apvienotajā komitejā var vienoties par nelielām izmaiņām lēmumu projektos, neapspriežoties ar Padomi.
   2. pants
   Šis lēmums stājas spēkā tā pieņemšanas dienā.

      Briselē, 2016. gada 12. jūlijā

            Padomes vārdā –

            priekšsēdētājs

         P. KAŽIMÍR

      (1)  Pamatnolīgums par visaptverošu partnerību un sadarbību starp Eiropas Kopienu un tās dalībvalstīm, no vienas puses, un Indonēzijas Republiku, no otras puses (OV L 125, 26.4.2014., 17. lpp.).

      PROJEKTS
      ES UN INDONĒZIJAS APVIENOTĀS KOMITEJAS LĒMUMS Nr. 1/2016
      (… gada …),
      ar ko pieņem tās reglamentu
      ES UN INDONĒZIJAS APVIENOTĀ KOMITEJA,
      ņemot vērā Pamatnolīgumu par visaptverošu partnerību un sadarbību starp Eiropas Kopienu un tās dalībvalstīm, no vienas puses, un Indonēzijas Republiku, no otras puses (1) (“nolīgums”), un jo īpaši tā 41. pantu,
      tā kā:

                  (1)

                  Nolīgums stājās spēkā 2014. gada 1. maijā.

                  (2)

                  Lai veicinātu efektīvu nolīguma īstenošanu, Apvienotā komiteja būtu jāizveido cik drīz vien iespējams.

                  (3)

                  Atbilstoši nolīguma 41. panta 5. punktam Apvienotajai komitejai būtu jāpieņem savs reglaments nolīguma piemērošanai,

            IR PIEŅĒMUSI ŠO LĒMUMU.
      Vienīgais pants
      Ar šo tiek pieņemts Apvienotās komitejas reglaments, kas izklāstīts šā lēmuma pielikumā.

         …,

               ES un Indonēzijas Apvienotās komitejas vārdā –

               priekšsēdētājs

         (1)  OV L 125, 26.4.2014., 17. lpp.

         PIELIKUMS
         Apvienotās komitejas reglaments
         1. pants
         Sastāvs un priekšsēdētājs
         1.   Apvienotā komiteja, kas izveidota saskaņā ar 41. pantu Pamatnolīgumā par visaptverošu partnerību un sadarbību starp Eiropas Kopienu un tās dalībvalstīm, no vienas puses, un Indonēzijas Republiku, no otras puses (“nolīgums”), veic savus pienākumus, kas paredzēti nolīguma 41. pantā.
         2.   Apvienotās komitejas sastāvā ietilpst abu pušu pārstāvji visaugstākajā iespējamā līmenī.
         3.   Apvienoto komiteju pārmaiņus vada Indonēzijas Republikas ārlietu ministrs un Savienības augstais pārstāvis ārlietās un drošības politikas jautājumos. Tie var deleģēt savas pilnvaras vadīt visas vai daļu no Apvienotās komitejas sanāksmēm augsta ranga amatpersonai.
         2. pants
         Pārstāvība
         1.   Puses viena otrai dara zināmu sarakstu ar to pārstāvjiem Apvienotajā komitejā (“locekļi”). Sarakstu pārvalda Apvienotās komitejas Sekretariāts.
         2.   Loceklis, kurš vēlas, lai to pārstāvētu aizstājējs, pirms attiecīgās sanāksmes priekšsēdētājam rakstiski dara zināmu sava aizstājēja vārdu un uzvārdu. Locekļa aizstājējam ir visas minētā locekļa tiesības.
         3. pants
         Delegācijas
         1.   Apvienotās komitejas locekļus var pavadīt citi ierēdņi. Pirms katras sanāksmes Puses ar Sekretariāta starpniecību tiek informētas par to delegāciju plānoto sastāvu, kuras apmeklēs sanāksmi.
         2.   Vajadzības gadījumā un Pusēm savstarpēji vienojoties, Apvienotās komitejas sanāksmēs kā novērotājus vai informācijas sniegšanai par konkrētu tematu var uzaicināt ekspertus vai citu struktūru pārstāvjus.
         4. pants
         Sanāksmes
         1.   Apvienotā komiteja parasti sanāk ne retāk kā reizi divos gados, ja vien Puses nav vienojušās citādi. Apvienotās komitejas sanāksmes sasauc priekšsēdētājs, un tās notiek pārmaiņus Indonēzijā un Briselē datumā, kas noteikts saskaņā ar abpusēju vienošanos. Pusēm vienojoties, var rīkot arī Apvienotās komitejas ārkārtas sanāksmes.
         2.   Izņēmuma gadījumos un tad, ja abas Puses piekrīt, Apvienotās komitejas sanāksmes var rīkot, izmantojot tehniskos līdzekļus, piemēram, videokonferenci vai telekonferenci.
         3.   Apvienotā komiteja tiekas augstākajā iespējamajā līmenī, par ko vienojušās Puses. Abas Puses cenšas nodrošināt dalību ministru līmenī, kad vien tas ir iespējams.
         4.   Apvienotās komitejas sanāksmes, ko vada ministru līmenī, sagatavo iepriekšējā sanāksmē augstāko amatpersonu līmenī.
         5. pants
         Atklātums
         1.   Ja vien Puses nenolemj citādi, Apvienotās komitejas sanāksmes nav atklātas. Ja Puse Apvienotajai komitejai iesniedz informāciju ar norādi “konfidenciāli”, arī otra Puse šādu informāciju atzīst par konfidenciālu.
         2.   Apvienotā komiteja var nākt klajā ar publiskiem paziņojumiem, ja uzskata, ka tas ir vajadzīgs.
         6. pants
         Sekretariāts
         Eiropas Ārējās darbības dienesta pārstāvis un Indonēzijas Republikas valdības pārstāvis kopīgi veic Apvienotās komitejas sekretāru pienākumus. Visus paziņojumus, ko izdod vai saņem Apvienotās komitejas priekšsēdētājs, nosūta sekretāriem. Sarakste ar Apvienotās komitejas priekšsēdētāju var notikt rakstiski jebkādā veidā, ieskaitot elektronisko pastu.
         7. pants
         Sanāksmju darba kārtība
         1.   Priekšsēdētājs katrai sanāksmei sagatavo provizorisku darba kārtību. To kopā ar attiecīgajiem dokumentiem parasti nosūta otrai Pusei ne vēlāk kā 15 dienas pirms sanāksmes.
         2.   Priekšsēdētājs var ierosināt, ka Apvienotās komitejas sanāksmēs piedalās eksperti, lai sniegtu informāciju par kādu konkrētu darba kārtības punktu.
         3.   Katras sanāksmes sākumā Apvienotā komiteja pieņem darba kārtību. Darba kārtībā var iekļaut punktus, kas nav minēti provizoriskajā darba kārtībā, ja abas Puses par to vienojas.
         4.   Īpašos apstākļos un vienojoties ar abām Pusēm, priekšsēdētājs var saīsināt 1. punktā norādītos termiņus, lai ņemtu vērā konkrētā gadījuma vajadzības.
         8. pants
         Saskaņotais protokols
         1.   Apvienotās komitejas sanāksmes rezultātu noformē saskaņota protokola veidā.
         2.   Katras sanāksmes saskaņotā protokola projektu pēc uzņemošās Puses iesnieguma kopā sastāda abi sekretāri – parasti 30 kalendāro dienu laikā pēc sanāksmes datuma. Saskaņotā protokola projektu sagatavo, pamatojoties uz priekšsēdētāja kopsavilkumu par Apvienotās komitejas izdarītajiem secinājumiem.
         3.   Abas Puses apstiprina saskaņoto protokolu 45 kalendāro dienu laikā no sanāksmes dienas vai līdz jebkurai citai dienai, par ko Puses ir vienojušās. Tiklīdz ir panākta vienošanās par protokolu, Puses paraksta divus oriģināleksemplārus. Katra Puse saņem vienu oriģināleksemplāru.
         9. pants
         Lēmumi un ieteikumi
         1.   Lai īstenotu Apvienotās komitejas uzdevumu, kā paredzēts nolīguma 41. pantā, Apvienotā komiteja var pieņemt lēmumu un/vai ieteikumu. Šādam lēmumam un/vai ieteikumam ir kārtas numurs, pieņemšanas datums un priekšmeta apraksts.
         2.   Ja apstākļi prasa, Apvienotā komiteja lēmumus vai ieteikumus var pieņemt ar rakstisku procedūru.
         3.   Neatkarīgi no 5. panta katra Puse var lemt par Apvienotās komitejas lēmumu un ieteikumu publicēšanu savā attiecīgajā oficiālajā izdevumā.
         10. pants
         Sarakste
         1.   Apvienotajai komitejai adresēto saraksti nosūta vienas vai otras Puses sekretāram, kas savukārt informēs otru sekretāru.
         2.   Sekretariāts nodrošina, ka Apvienotajai komitejai adresētā sarakste tiek pārsūtīta priekšsēdētājam un attiecīgā gadījumā tiek izplatīta kā 11. pantā minētie dokumenti.
         3.   Saraksti no priekšsēdētāja Sekretariāts nosūta Pusēm un attiecīgā gadījumā izplata kā 11. pantā minētos dokumentus.
         11. pants
         Dokumenti
         1.   Ja Apvienotās komitejas apspriežu pamatā ir rakstiski apliecinošie dokumenti, Sekretariāts šādus dokumentus numurē un izplata locekļiem.
         2.   Katrs sekretārs atbild par dokumentu izplatīšanu attiecīgajiem savas puses locekļiem Apvienotajā komitejā, sistemātiski nosūtot kopijas otram sekretāram.
         12. pants
         Izdevumi
         1.   Katra Puse sedz visus izdevumus, kas tai radušies saistībā ar piedalīšanos Apvienotās komitejas sanāksmēs; tie ir gan personāla, komandējuma un uzturēšanās izdevumi, gan izdevumi par pasta un telekomunikāciju pakalpojumiem.
         2.   Izdevumus saistībā ar sanāksmju organizēšanu un dokumentu pavairošanu sedz Puse, kas rīko sanāksmi.
         13. pants
         Reglamenta grozīšana
         Katra Puse var rakstiski prasīt veikt jebkādus grozījumus reglamentā, ko var grozīt pēc Pušu kopējas vienošanās saskaņā ar 9. pantu.
         14. pants
         Specializētās darba grupas un citi mehānismi
         1.   Apvienotā komiteja var izveidot specializētās darba grupas vai citus mehānismus, kas tai palīdzētu uzdevumu izpildē. Specializētās darba grupas un citi mehānismi atskaitās Apvienotajai komitejai.
         2.   Apvienotā komiteja var nolemt atcelt jebkuras pastāvošas specializētās darba grupas vai citus mehānismus vai izveidot jaunas specializētās darba grupas vai citus mehānismus, kas tai palīdzētu uzdevumu izpildē.
         3.   Specializētās darba grupas un citi mehānismi Apvienotajai komitejai katrā tās sanāksmē sniedz sīkus ziņojumus par savu darbību.
         4.   Specializētās darba grupas ir pilnvarotas vienīgi iesniegt priekšlikumus Apvienotajai komitejai.

      PROJEKTS
      ES UN INDONĒZIJAS APVIENOTĀS KOMITEJAS LĒMUMS Nr. 2/2016
      (… gada …)
      par specializēto darba grupu un citu mehānismu izveidi
      ES UN INDONĒZIJAS APVIENOTĀ KOMITEJA,
      ņemot vērā Pamatnolīgumu par visaptverošu partnerību un sadarbību starp Eiropas Kopienu un tās dalībvalstīm, no vienas puses, un Indonēzijas Republiku, no otras puses (1) (“nolīgums”), un jo īpaši tā 41. pantu, un Apvienotās komitejas reglamenta 14. pantu,
      tā kā:

                  (1)

                  Nolīgums stājās spēkā 2014. gada 1. maijā.

                  (2)

                  Lai veicinātu efektīvu nolīguma īstenošanu, tā institucionālā sistēma būtu jāizveido pēc iespējas drīz.

                  (3)

                  Saskaņā ar nolīguma 41. panta 3. punktu un Apvienotās komitejas reglamenta 14. pantu Apvienotā komiteja var izveidot specializētās darba grupas un citus mehānismus, kas tai palīdzētu uzdevumu izpildē.

                  (4)

                  Lai dotu iespēju rīkot ekspertu līmeņa diskusijas par galvenajām jomām, uz kurām attiecas nolīgums, var izveidot specializētās darba grupas vai citus mehānismus. Puses var arī vienoties grozīt specializēto darba grupu vai citu mehānismu sarakstu un/vai to darbības jomu.

                  (5)

                  Saskaņā ar reglamenta 9. pantu Apvienotā komiteja var pieņemt lēmumus ar rakstisku procedūru.

                  (6)

                  Būtu jāpieņem šis lēmums, lai specializētās darba grupas vai mehānismi varētu laikus sākt darboties,

            IR PIEŅĒMUSI ŠO LĒMUMU.
      Vienīgais pants
      Ar šo izveido šī lēmuma pielikumā uzskaitītās specializētās darba grupas un citus mehānismus.

         …,

               ES un IndonēzijasApvienotās komitejas vārdā –

               priekšsēdētājs

         (1)  OV L 125, 26.4.2014., 17. lpp.

         PIELIKUMS
         ES un Indonēzijas Apvienotā komiteja
         Specializētās darba grupas un citi mehānismi

                     1.

                     Specializētā darba grupa attīstības sadarbības jomā

                     2.

                     Specializētā darba grupa tirdzniecības un ieguldījumu jomā

                     3.

                     Cilvēktiesību dialogs

                     4.

                     Politiskais dialogs

                     5.

                     Drošības dialogs


title: Padomes Lēmums (ES) 2015/1989 (2015. gada 26. oktobris) par to, lai Eiropas Savienības vārdā parakstītu Nolīgumu, ar kuru turpina Starptautiskā Zinātnes un tehnoloģijas centra darbību

text:
               6.11.2015

               LV

               Eiropas Savienības Oficiālais Vēstnesis

               L 290/7

         PADOMES LĒMUMS (ES) 2015/1989
   (2015. gada 26. oktobris)
   par to, lai Eiropas Savienības vārdā parakstītu Nolīgumu, ar kuru turpina Starptautiskā Zinātnes un tehnoloģijas centra darbību
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 31. panta 1. punktu un 37. pantu,
   ņemot vērā Līgumu par Eiropas Savienības darbību un jo īpaši tā 180. pantu un 218. panta 5. punktu,
   ņemot vērā Savienības Augstās pārstāves ārlietās un drošības politikas jautājumos un Eiropas Komisijas kopējo priekšlikumu,
   tā kā:

               (1)

               Padome 2013. gada 21. oktobrī pilnvaroja Komisiju un Augsto pārstāvi sākt sarunas, lai noslēgtu Nolīgumu, ar kuru turpina Starptautiskā Zinātnes un tehnoloģijas centra darbību, starp Eiropas Savienību un Eiropas Atomenerģijas kopienu (“Euratom”), darbojoties kā vienai Pusei, Amerikas Savienotajām Valstīm, Armēnijas Republiku, Gruziju, Japānu, Kazahstānas Republiku, Kirgizstānas Republiku, Korejas Republiku, Norvēģijas Karalisti un Tadžikistānas Republiku (“nolīgums”).

               (2)

               Minētās sarunas ir veiksmīgi pabeigtas, un nolīgums tika parafēts 2015. gada 22. jūnijā.

               (3)

               Nolīguma noslēgšanai ir paredzēta atsevišķa procedūra attiecībā uz jautājumiem, kas ir Euratom kompetencē.

               (4)

               Nolīgums būtu jāparaksta Savienības vārdā,

         IR PIEŅĒMUSI ŠO LĒMUMU.
   1. pants
   Ar šo atļauj Savienības vārdā parakstīt Nolīgumu, ar kuru turpina Starptautiskā Zinātnes un tehnoloģijas centra darbību, ņemot vērā tā noslēgšanu (1).
   2. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā parakstīt nolīgumu.
   3. pants
   Šis lēmums stājas spēkā tā pieņemšanas dienā.

      Briselē, 2015. gada 26. oktobrī

            Padomes vārdā –

            priekšsēdētāja

         F. MOGHERINI

      (1)  Nolīguma teksts tiks publicēts kopā ar lēmumu par tā noslēgšanu.


title: Padomes Lēmums 2011/203/KĀDP ( 2011. gada 31. marts ), ar kuru groza Lēmumu 2010/445/KĀDP, ar ko pagarina pilnvaru termiņu Eiropas Savienības īpašajam pārstāvim saistībā ar krīzi Gruzijā

text:
               1.4.2011

               LV

               Eiropas Savienības Oficiālais Vēstnesis

               L 86/72

         PADOMES LĒMUMS 2011/203/KĀDP
   (2011. gada 31. marts),
   ar kuru groza Lēmumu 2010/445/KĀDP, ar ko pagarina pilnvaru termiņu Eiropas Savienības īpašajam pārstāvim saistībā ar krīzi Gruzijā
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. pantu, 31. panta 2. punktu un 33. pantu,
   ņemot vērā priekšlikumu, ko iesniegusi Savienības Augstā pārstāve ārlietās un drošības politikas jautājumos,
   tā kā:

               (1)

               Padome 2008. gada 25. septembrī pieņēma Vienoto rīcību 2008/760/KĀDP (1), ar ko Pierre MOREL kungu līdz 2009. gada 28. februārim iecēla par Eiropas Savienības īpašo pārstāvi (ESĪP) saistībā ar krīzi Gruzijā.

               (2)

               Padome 2010. gada 11. augustā pieņēma Lēmumu 2010/445/KĀDP (2), ar ko ESĪP pilnvaru termiņu pagarināja līdz 2011. gada 31. augustam. Finanšu atsauces summa, kas paredzēta ar ESĪP biroju saistīto izdevumu segšanai līdz minētajam datumam, tika noteikta EUR 700 000 apjomā. Finanšu atsauces summa būtu jāpalielina līdz EUR 1 004 000, lai segtu misijas papildu operatīvās vajadzības.

               (3)

               Attiecīgi būtu jāgroza Lēmums 2010/445/KĀDP,

         IR PIEŅĒMUSI ŠO LĒMUMU.
   1. pants
   Lēmuma 2010/445/KĀDP 5. panta 1. punktu aizstāj ar šādu punktu:

      “1.   ESĪP pilnvaru īstenošanas izdevumiem paredzētā finanšu atsauces summa laikposmam no 2010. gada 1. septembra līdz 2011. gada 31. augustam ir EUR 1 004 000.”

   2. pants
   Šis lēmums stājas spēkā tā pieņemšanas dienā.
   To piemēro no 2011. gada 1. marta.

      Briselē, 2011. gada 31. martā

            Padomes vārdā –

            priekšsēdētājs

         VÖLNER P.

      (1)  OV L 259, 27.9.2008., 16. lpp.

      (2)  OV L 211, 12.8.2010., 33. lpp.


title: 2003/197/: EBTA Uzraudzības iestādes Lēmums Nr. 197/03/COL ( 2003. gada 5. novembris ), ar kuru trīsdesmit devīto reizi groza procedūras un materiālo tiesību noteikumus valsts atbalsta jomā, ieviešot jaunu 34. nodaļu  Nelikumīga valsts atbalsta atgūšanai piemērojamās atsauces, diskonta un procentu likmes

text:
               25.5.2006

               LV

               Eiropas Savienības Oficiālais Vēstnesis

               L 139/33

      EBTA UZRAUDZĪBAS IESTĀDES LĒMUMS

   Nr. 197/03/COL
   (2003. gada 5. novembris),
   ar kuru trīsdesmit devīto reizi groza procedūras un materiālo tiesību noteikumus valsts atbalsta jomā, ieviešot jaunu 34. nodaļu “Nelikumīga valsts atbalsta atgūšanai piemērojamās atsauces, diskonta un procentu likmes”
   EBTA UZRAUDZĪBAS IESTĀDE,
   ŅEMOT VĒRĀ Eiropas Ekonomikas zonas līgumu (1) un jo īpaši tā 61. līdz 63. pantu, kā arī 26. protokolu,
   ŅEMOT VĒRĀ Līgumu starp EBTA valstīm par Uzraudzības iestādes un Tiesas izveidošanu (2), jo īpaši tā 24. pantu, 5. panta 2. punkta b) apakšpunktu un 3. protokola (3) I daļas 1. pantu,
   TĀ KĀ saskaņā ar Uzraudzības un Tiesas līguma 24. pantu EBTA Uzraudzības iestāde īsteno EEZ līguma noteikumus par valsts atbalstu,
   TĀ KĀ saskaņā ar Uzraudzības un Tiesas līguma 5. panta 2. punkta b) apakšpunktu EBTA Uzraudzības iestāde sniedz paziņojumus un pamatnostādnes par EEZ līgumā iztirzātajiem jautājumiem, ja to skaidri paredz minētais līgums vai Uzraudzības un Tiesas līgums vai ja EBTA Uzraudzības iestāde to uzskata par nepieciešamu,
   ATGĀDINOT procedūras un materiālo tiesību noteikumus valsts atbalsta jomā (4), ko EBTA Uzraudzības iestāde pieņēma 1994. gada 19. janvārī (5),
   TĀ KĀ Eiropas Komisija 2003. gada 8. maijā pieņēma jaunu paziņojumu par nelikumīgi piešķirta atbalsta atgūšanai piemērojamām procentu likmēm (6),
   TĀ KĀ minētais paziņojums ir attiecināms arī uz Eiropas Ekonomikas zonu,
   TĀ KĀ ir jānodrošina EEZ valsts atbalsta noteikumu vienāda piemērošana visā Eiropas Ekonomikas zonā,
   TĀ KĀ saskaņā ar EEZ līguma XV pielikuma beigu daļā iekļautās nodaļas “VISPĀRĪGI” II punktu EBTA Uzraudzības iestādei, pēc apspriešanās ar Komisiju, ir jāpieņem tiesību akti, kas atbilstu Eiropas Komisijas pieņemtajiem,
   TĀ KĀ Valsts atbalsta pamatnostādņu bijusī 33.2. nodaļa par atsauces procentu likmēm arī attiecas uz procentu likmēm un tādēļ būtu jāiekļauj nodaļā, kurā izklāstīti noteikumi par nelikumīga atbalsta atgūšanai piemērojamām procentu likmēm,
   APSPRIEDUSIES ar Eiropas Komisiju,
   ATGĀDINOT, ka EBTA Uzraudzības iestāde par šo tēmu ir apspriedusies ar EBTA valstīm daudzpusējā sanāksmē 2003. gada 20. jūnijā,
   IR PIEŅĒMUSI ŠO LĒMUMU.

               1.

               Valsts atbalsta pamatnostādnes groza, iekļaujot jaunu 34. nodaļu “Nelikumīga valsts atbalsta atgūšanai piemērojamās atsauces, diskonta un procentu likmes”.

               2.

               Valsts atbalsta pamatnostādņu 33.2. nodaļa kļūst par 34.1. nodaļu. Pamatnostādņu 33.2. nodaļu svītro.

               3.

               Pamatnostādņu 33. nodaļas virsrakstu “Citi noteikumi” aizstāj ar 33.1. nodaļas virsrakstu, un tagad tas ir “Valsts valūtu un euro konvertēšana”. Minētajā nodaļā atsauces uz “ECU” lasāmas kā “euro”. Pamatnostādņu 33.1. nodaļas virsrakstu svītro.

               4.

               Jaunā 34. nodaļa ir iekļauta šā lēmuma pielikumā.

               5.

               EBTA valstis informē ar vēstuli, tai pievienojot šā lēmuma kopiju un tā pielikumu.

               6.

               Saskaņā ar EEZ līguma 27. protokola d) punktu Eiropas Komisiju informē ar šā lēmuma kopiju, ietverot tā pielikumu.

               7.

               Šo lēmumu, ietverot pielikumu, publicē Eiropas Savienības Oficiālā Vēstneša EEZ iedaļā un EEZ pielikumā.

               8.

               Šis lēmums ir autentisks angļu valodā.

      Briselē, 2003. gada 5. novembrī.

            EBTA Uzraudzības iestādes vārdā

         Einar M. BULL

            Priekšsēdētājs

         Hannes HAFSTEIN

            Kolēģijas loceklis

      (1)  Tālāk tekstā – EEZ līgums.

      (2)  Tālāk tekstā – Uzraudzības un Tiesas līgums.

      (3)  Uzraudzības un Tiesas līguma 3. protokols, kuru EBTA valstis grozījušas 2001. gada 10. decembrī. Grozījumi stājās spēkā 2003. gada 28. augustā.

      (4)  Tālāk tekstā – Valsts atbalsta pamatnostādnes.

      (5)  Pirmoreiz publicēti OV L 231, 3.9.1994. un EEZ pielikumā Nr. 32 tajā pašā datumā, jaunākie grozījumi izdarīti ar Kolēģijas Lēmumu Nr. 196/03/COL, 5.11.2003., vēl nav publicēts.

      (6)  Komisijas Paziņojums par nelikumīgi piešķirta atbalsta atgūšanai piemērojamām procentu likmēm (OV C 110, 8.5.2003., 21. lpp., kļūdu labojums OV C 150, 27.6.2003., 3. lpp.)

      PIELIKUMS

         “34.   NELIKUMĪGA VALSTS ATBALSTA ATGŪŠANAI PIEMĒROJAMĀS ATSAUCES, DISKONTA UN PROCENTU LIKMES
         34.1.   ATSAUCES PROCENTU LIKMES (1)

                     (1)

                     Uzraugot valsts atbalstu atbilstīgi EEZ līgumam, EBTA Uzraudzības iestāde izmanto dažādus rādītājus, tostarp atsauces un diskonta likmes.

                     (2)

                     Šīs likmes izmanto, lai noteiktu vairākās daļās izmaksājama atbalsta ekvivalentu un lai aprēķinātu atbalsta faktoru, kas izriet no aizņēmumu procentu subsīdiju programmām. Tās izmanto arī, piemērojot de minimis noteikumu un veicot nelikumīga atbalsta atmaksu.

                     (3)

                     Atsauces likmes atspoguļo procentu likmes vidējo līmeni EBTA valstīs, kas noslēgušas EEZ līgumu, vidēja termiņa un ilgtermiņa aizdevumiem (no pieciem līdz desmit gadiem), kuri nodrošināti ar standarta garantijām.

                     (4)

                     No 2000. gada 1. aprīļa atsauces likmes nosaka šādi:

                                 —

                                 orientējošo likmi nosaka pēc ienesīguma likmes valsts parādzīmēm attiecīgajā valūtā ar dzēšanas termiņu pieci gadi, pieskaitot 25 pamata punktus;

                                 —

                                 atsauces likme ir vienāda ar orientējošo likmju vidējo lielumu, rēķinot pēc likmēm, kas reģistrētas iepriekšējā septembrī, oktobrī un novembrī;

                                 —

                                 noteiktā atsauces likme (sākot no 2001. gada) stājas spēkā 1. janvārī;

                                 —

                                 atsauces likmi gada gaitā var koriģēt, ja tā par vairāk nekā 15 % atšķiras no pēdējos trīs mēnešos reģistrēto orientējošo likmju vidējā lieluma.

                           TĀPAT ARĪ JĀNORĀDA, KA:

                                 —

                                 šādi noteiktā atsauces likme ir minimālā likme, ko var palielināt gadījumos, kas saistīti ar īpašu risku (piemēram, grūtībās nonācis uzņēmums vai tad, ja nav sniegts banku parasti pieprasītais nodrošinājums).

                                 —

                                 ja tas vajadzīgs konkrētu gadījumu izvērtēšanai, EBTA Uzraudzības iestāde patur tiesības izmantot īsāka termiņa pamatlikmi (piemēram, LIBOR gada likmi) vai garāka termiņa pamatlikmi (piemēram, desmit gadu parādzīmju ienesīguma likmi) tā vietā, lai izmantotu ienesīguma likmi valsts parādzīmēm ar dzēšanas termiņu pieci gadi.

                     (5)

                     EBTA Uzraudzības iestāde informāciju par atsauces likmēm sniedz internetā, šādā adresē: www.eftasurv.int

               34.2   NELIKUMĪGI PIEŠĶIRTA ATBALSTA ATGŪŠANAI PIEMĒROJAMĀS PROCENTU LIKMES (2)

                     (1)

                     Uzraudzības un Tiesas līguma 3. protokola II daļas 14. pantā noteikts, ka, ja nelikumīga atbalsta gadījumā pieņemts negatīvs lēmums, EBTA Uzraudzības iestāde pieņem lēmumu par to, ka attiecīgajai EBTA valstij ir jāveic visi vajadzīgie pasākumi, lai atgūtu atbalstu no tā saņēmēja. Atgūstamā atbalsta summai pieskaita procentus saskaņā ar EBTA Uzraudzības iestādes noteikto likmi. Procentus rēķina par periodu, sākot no dienas, kad atbalsts nonācis tā saņēmēja rīcībā, līdz dienai, kad tas atgūts.

                     (2)

                     Eiropas Komisija 1995. gada 22. februāra vēstulē ES dalībvalstīm pauda nostāju, ka, ņemot vērā mērķi atjaunot situāciju pirms atbalsta piešķiršanas, nelikumīgi piešķirtā atbalsta saņēmēja ieguvuma novērtēšanai komerclikmes ir piemērotākas nekā tiesiski noteiktās likmes. Līdz ar to Komisija dalībvalstis informēja, ka, pieņemot lēmumus par nelikumīgi piešķirta atbalsta atgūšanu, tā piemēros atsauces likmi, ko izmanto, lai aprēķinātu reģionālā atbalsta pasākumu neto dotācijas ekvivalentu, balstoties uz komerclikmi. Tādējādi vairākus gadus Eiropas Komisija atgūšanas lēmumos parasti iekļāva noteikumu par to, ka procenti aprēķināmi, balstoties uz atsauces likmi, ko izmanto, lai aprēķinātu reģionālā atbalsta neto dotācijas ekvivalentu. Eiropas Komisija 1997. gada 9. septembrī pieņēma paziņojumu, kurā bija ietverti precizējoši noteikumi par atsauces likmēm, ko izmanto aprēķiniem nelikumīga atbalsta atmaksāšanas, kā arī citos gadījumos (3), un ko EBTA Uzraudzības iestāde daļēji iekļāva Valsts atbalsta pamatnostādnēs (skat. pašreizējo 34.1. nodaļu) (4). Ir radies jautājums par to, vai šai piemērojamajai procentu likmei būtu jābūt vienkāršai vai saliktai (5).

                     (3)

                     Saskaņā ar vairākiem Kopienas tiesu varas spriedumiem (6) atbalsta nelikumīguma loģiskās sekas ir tā atgūšana. Atgūšanas mērķis ir atjaunot iepriekšējo situāciju. Atmaksājot atbalstu, tā saņēmējs zaudē netaisnīgi iegūtās priekšrocības salīdzinājumā ar tā konkurentiem tirgū, un, līdz ar to, tiek atjaunoti konkurences apstākļi, kādi pastāvēja pirms atbalsta piešķiršanas. Tirgus apstākļos vienkāršo procentu likmi parasti piemēro, ja finansējuma saņēmējs līdz pat attiecīgā perioda beigām neizmanto uzkrātos procentus, piemēram, ja procentus izmaksā tikai perioda beigās. Saliktos procentus parasti aprēķina, ja var uzskatīt, ka katru gadu (vai periodu) procentus izmaksā saņēmējam, tādējādi par šo summu palielinot sākotnējo kapitālu. Šajā gadījumā saņēmējs nopelna procentus par katra iepriekšējā perioda procentiem.

                     (4)

                     Gan piešķirtie atbalsta veidi, gan atbalsta saņēmēju situācijas praksē mēdz būt dažādas. Ja atbalsts izpaužas kā kompensācijas pārmaksa, attiecīgo uzņēmuma ieguvumu var pielīdzināt depozītam, kam parasti tiktu piemēroti salikti procenti. Ja atbalsts izpaužas kā ieguldījumu atbalsts attiecībā uz konkrētām attaisnotajām izmaksām, to var uzskatīt par alternatīvu citam finansējuma avotam, par ko arī parasti tiktu maksāti salikti procenti pēc komerclikmes. Ja tas ir darbības atbalsts, tas tieši ietekmētu peļņas un zaudējumu aprēķinu un, līdz ar to, arī bilanci, un tā rezultātā uzņēmumam rastos papildu līdzekļi noguldīšanai. Tātad, neraugoties uz iespējamo situāciju daudzveidību, jāsecina, ka, atbalsta saņēmējam piešķirot nelikumīgu atbalstu, šādi saņemta finansējuma nosacījumi ir līdzīgi vidēja termiņa bezprocentu aizdevumam. Līdz ar to šķiet, ka, lai pilnībā neitralizētu šādā situācijā iegūtās finansiālās priekšrocības, ir jālieto saliktie procenti.

                     (5)

                     Tādējādi EBTA Uzraudzības iestāde ar šo informē EBTA valstis un ieinteresētās puses, ka turpmāk, pieņemot lēmumus par nelikumīgi piešķirta atbalsta atgūšanu, tā piemēros atsauces likmi, ko izmanto, lai aprēķinātu reģionālā atbalsta neto dotācijas ekvivalentu, balstoties uz saliktajiem procentiem. Saskaņā ar parasto tirgus praksi uzkrātos procentus pierēķina reizi gadā. EBTA Uzraudzības iestāde tāpat sagaida, ka EBTA valstis, izpildot atgūšanas lēmumus, piemēros saliktos procentus, ja vien tas nav pretrunā EEZ tiesību vispārējiem principiem.”

         (1)  Šī apakšnodaļa daļēji atbilst Komisijas paziņojumam par atsauces likmes un diskonta likmes noteikšanas metodi (OV C 273, 9.9.1997., 3. lpp.), Valsts atbalsta pamatnostādņu bijusī 33.2. nodaļa.

         (2)  Šī nodaļa atbilst Komisijas Paziņojumam par nelikumīgi piešķirta atbalsta atgūšanai piemērojamām procentu likmēm (OV C 110, 8.5.2003., 21. lpp., kļūdu labojums OV C 150, 27.6.2003., 3. lpp.)

         (3)  Komisijas paziņojums par atsauces likmes un diskonta likmes noteikšanas metodi, skat. 1. parindi.

         (4)  Komisijas vēlāk pieņemtais paziņojums par tehniskiem precizējumiem attiecībā uz atsauces likmes un diskonta likmes noteikšanas metodi (OV C 241, 26.8.1999., 9. lpp.), attiecināms uz Ekonomikas un monetārās savienības trešā posma uzsākšanu 1999. gada 1. janvārī un nav piemērojams Eiropas Ekonomikas zonai.

         (5)  Vienkāršo procentu aprēķinam izmanto šādu formulu: procenti = (kapitāls × procentu likme × gadu skaits).
      Salikto procentu aprēķinam, katru gadu ierēķinot uzkrātos procentus, izmanto šādu formulu: procenti = (kapitāls (1 + procentu likme)gadu skaits) – kapitāls.

         (6)  Īpaši skat. Lietu C-24/95 Land Rheinland-Pfalz pret Alcan, 1997, ECR I-1591 un Lietu T-459/93 Siemens pret Komisiju, 1995, ECR II-1675.


title: 2007/867/EK: Padomes Lēmums ( 2007. gada 20. decembris ), lai noslēgtu Nolīgumu vēstuļu apmaiņas veidā starp Eiropas Kopienu un Jaunzēlandi saskaņā ar 1994. gada VVTT XXVIII pantu par tās PTO tarifu kvotas grozījumiem Jaunzēlandes sviestam, kas paredzēta 1994. gada VVTT pievienotajā EK sarakstā CXL

text:
               22.12.2007

               LV

               Eiropas Savienības Oficiālais Vēstnesis

               L 340/95

         PADOMES LĒMUMS
   (2007. gada 20. decembris),
   lai noslēgtu Nolīgumu vēstuļu apmaiņas veidā starp Eiropas Kopienu un Jaunzēlandi saskaņā ar 1994. gada VVTT XXVIII pantu par tās PTO tarifu kvotas grozījumiem Jaunzēlandes sviestam, kas paredzēta 1994. gada VVTT pievienotajā EK sarakstā CXL

   (2007/867/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 133. pantu saistībā ar 300. panta 2. punkta pirmās daļas pirmo teikumu,
   ņemot vērā Komisijas priekšlikumu,
   tā kā:

               (1)

               Padome 2007. gada 14. maijā pilnvaroja Komisiju saskaņā ar 1994. gada VVTT XXVIII pantu risināt sarunas, lai grozītu PTO tarifu kvotu Jaunzēlandes sviestam. Attiecīgi Eiropas Kopiena 2007. gada 3. augustā informēja PTO par savu nodomu grozīt PTO tarifu kvotu Jaunzēlandes sviestam EK sarakstā CXL.

               (2)

               Komisija risināja sarunas, apspriežoties ar komiteju, kas izveidota saskaņā ar Līguma 133. pantu, un ievērojot Padomes pieņemtos sarunu risināšanas norādījumus.

               (3)

               Komisija ir sekmīgi vienojusies ar Jaunzēlandi par nolīgumu. Tāpēc nolīgums vēstuļu apmaiņas veidā starp Eiropas Kopienu un Jaunzēlandi būtu jāapstiprina,

         IR NOLĒMUSI ŠĀDI.
   1. pants
   Ar šo Kopienas vārdā tiek apstiprināts Nolīgums vēstuļu apmaiņas veidā starp Eiropas Kopienu un Jaunzēlandi saskaņā ar 1994. gada VVTT XXVIII pantu par tās PTO tarifu kvotas grozījumiem Jaunzēlandes sviestam, kas paredzēta 1994. gada VVTT pievienotajā EK sarakstā CXL.
   Nolīguma teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kas ir tiesīgas parakstīt nolīgumu, lai tas kļūtu saistošs Kopienai.
   3. pants
   Šo lēmumu publicē Eiropas Savienības Oficiālajā Vēstnesī.

      Briselē, 2007. gada 20. decembrī

            Padomes vārdā —

            priekšsēdētājs

         F. NUNES CORREIA

    ---documentbreak---

               22.12.2007

               LV

               Eiropas Savienības Oficiālais Vēstnesis

               L 340/96

         NOLĪGUMS
   vēstuļu apmaiņas veidā starp Eiropas Kopienu un Jaunzēlandi saskaņā ar 1994. gada VVTT XXVIII pantu par tās PTO tarifu kvotas grozījumiem Jaunzēlandes sviestam, kas paredzēta 1994. gada VVTT pievienotajā EK sarakstā CXL

   Briselē,
   Godātais kungs!
   Pēc sarunām starp Eiropas Kopienu (EK) un Jaunzēlandi saskaņā ar 1994. gada VVTT XXVIII pantu par PTO to tarifu kvotas grozījumiem Jaunzēlandes sviestam, kas paredzēta 1994. gada Vispārējās vienošanās par tarifiem un tirdzniecību (1994. gada VVTT) pievienotajā EK sarakstā CXL, EK piekrīt turpmāk izklāstītajiem secinājumiem.
   Nobeiguma noteikumi PTO tarifu kvotai Jaunzēlandes sviestam
   Tarifu kvotu piemēro Jaunzēlandes izcelsmes sviestam šādās tarifu pozīcijās:

               KN kods

               Apraksts

               ex04051011
               ex04051019

               Sviests, vismaz sešas nedēļas vecs, ar tauku saturu ne mazāk par 80 %, bet ne vairāk par 85 % svara, izgatavots tieši no piena vai krējuma, neizmantojot uzglabātas izejvielas, vienā noslēgtā un nepārtrauktā procesā

               ex04051030

               Sviests, vismaz sešas nedēļas vecs, ar tauku saturu ne mazāk par 80 %, bet ne vairāk par 85 % svara, izgatavots tieši no piena vai krējuma, neizmantojot uzglabātas izejvielas, vienā noslēgtā un nepārtrauktā procesā, kas var ietvert sviesta tauku koncentrēšanas un/vai frakcionēšanas procesu (tā dēvētie “Ammix” un “Spreadable” procesi)

         Tarifs kvotas robežās ir EUR 70/100 kg.
   Kvotas apjoms ir 74 693 tonnas.
   Tiesības pretendēt uz šo kvotu nosaka saskaņā ar attiecīgajos Kopienas noteikumos paredzētajiem nosacījumiem.
   Vispārīgi noteikumi
   Šā nolīguma noteikumus piemēro no 2008. gada 1. janvāra.
   Būšu pateicīgs, ja apstiprināsiet, ka Jūsu valdība piekrīt šīs vēstules saturam.
   Lūdzu, pieņemiet manus visdziļākās cieņas apliecinājumus!

      Eiropas Kopienas vārdā

   Briselē,
   Godātais kungs!
   Man ir tas gods apstiprināt, ka ir saņemta Jūsu šodienas vēstule, kuras teksts ir šāds:

      “Pēc sarunām starp Eiropas Kopienu (EK) un Jaunzēlandi saskaņā ar 1994. gada VVTT XXVIII pantu par PTO to tarifu kvotas grozījumiem Jaunzēlandes sviestam, kas paredzēta 1994. gada Vispārējās vienošanās par tarifiem un tirdzniecību (1994. gada VVTT) pievienotajā EK sarakstā CXL, EK piekrīt turpmāk izklāstītajiem secinājumiem.
      Nobeiguma noteikumi PTO tarifu kvotai Jaunzēlandes sviestam
      Tarifu kvotu piemēro Jaunzēlandes izcelsmes sviestam šādās tarifu pozīcijās:

                  KN kods

                  Apraksts

                  ex04051011
                  ex04051019

                  Sviests, vismaz sešas nedēļas vecs, ar tauku saturu ne mazāk par 80 %, bet ne vairāk par 85 % svara, izgatavots tieši no piena vai krējuma, neizmantojot uzglabātas izejvielas, vienā noslēgtā un nepārtrauktā procesā

                  ex04051030

                  Sviests, vismaz sešas nedēļas vecs, ar tauku saturu ne mazāk par 80 %, bet ne vairāk kā 85 % svara, izgatavots tieši no piena vai krējuma, neizmantojot uzglabātas izejvielas, vienā noslēgtā un nepārtrauktā procesā, kas var ietvert sviesta tauku koncentrēšanas un/vai frakcionēšanas procesu (tā dēvētie procesi “Ammix” un “Spreadable”)

            Tarifs kvotas robežās ir EUR 70/100 kg.
      Kvotas daudzums ir 74 693 tonnas.
      Tiesības pretendēt uz šo kvotu nosaka saskaņā ar attiecīgajos Kopienas noteikumos paredzētajiem nosacījumiem.
      Vispārīgi noteikumi
      Šā nolīguma noteikumus piemēro no 2008. gada 1. janvāra.
      Būšu pateicīgs, ja apstiprināsiet, ka Jūsu valdība piekrīt šīs vēstules saturam.”

   Jaunzēlandei ir tas gods apstiprināt piekrišanu šīs vēstules saturam.
   Lūdzu, pieņemiet manus visdziļākās cieņas apliecinājumus!

      Jaunzēlandes vārdā

      Съставено в Брюксел
      Hecho en Bruselas, el
      V Bruselu dne
      Udfærdiget i Bruxelles den
      Geschehen zu Brüssel am
      Brüssel,
      'Εγινε στις Βρυξέλλες, στις
      Done at Brussels
      Fait à Bruxelles, le
      Fatto a Bruxelles, addì
      Briselē,
      Priimta Briuselyje.
      Kelt Brüsszelben,
      Magħmul fi Brussell,
      Gedaan te Brussel,
      Sporządzono w Brukseli, dnia
      Întocmit la Bruxelles
      Feito em Bruxelas
      V Bruseli
      V Bruslju,
      Tehty Brysselissä
      Utfördat i Bryssel den

         От името на Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         În numele Comunitatii Europene
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapen

      Съставено в Брюксел
      Hecho en Bruselas, el
      V Bruselu dne
      Udfærdiget i Bruxelles den
      Geschehen zu Brüssel am
      Brüssel,
      'Εγινε στις Βρυξέλλες, στις
      Done at Brussels
      Fait à Bruxelles, le
      Fatto a Bruxelles, addì
      Briselē,
      Priimta Briuselyje.
      Kelt Brüsszelben,
      Magħmul fi Brussell,
      Gedaan te Brussel,
      Sporządzono w Brukseli, dnia
      Întocmit la Bruxelles
      Feito em Bruxelas
      V Bruseli
      V Bruslju,
      Tehty Brysselissä
      Utfördat i Bryssel den

         For New Zealand
         От името на Нова Зеландия
         Por Nueva Zelanda
         Za Nový Zêland
         For New Zealand
         Für Neuseeland
         Uus-Meremaa nimel
         Για τη Νέα Υηλανδία
         Pour la Nouvelle-Zélande
         Per la Nuova Zelanda
         Jaunzēlandes vārdā
         Naujosios Zelandijos vardu
         Új-Zéland részéről
         Għan-New Zealand
         Voor Nieuw-Zeeland
         W imieniu Nowej Zelandii
         Pela Nova Zelândia
         În numele Noii Zeelande
         Za Nový Zéland
         Za Novo Zelandijo
         Uuden-Seelannin puolesta
         För Nya Zeeland


Svarīgs juridisks paziņojums

|

52006DP0480

Eiropas Parlamenta lēmums par pieprasījumu aizstāvēt Gabriele Albertini imunitāti un privilēģijas (2006/2122(IMM))

Oficiālais Vēstnesis 314 E , 21/12/2006 Lpp. 0082 - 0084

		P6_TA(2006)0480Pieprasījums aizstāvēt Gabriele Albertini imunitāti un privilēģijasEiropas Parlamenta lēmums par pieprasījumu aizstāvēt Gabriele Albertini imunitāti un privilēģijas (2006/2122(IMM))Eiropas Parlaments,- ņemot vērā imunitātes aizstāvēšanas pieprasījumu, ko Gabriele Albertini 2006. gada 28. aprīlī iesniedza saistībā ar kriminālprocesu, kuru pret viņu uzsākusi Milānas apgabaltiesa, un par ko plenārsēdē tika paziņots 2006. gada 15. maijā,- pēc Gabrielle Albertini uzklausīšanas saskaņā ar Reglamenta 7. panta 3. punktu,- ņemot vērā 1965. gada 8. aprīļa Protokola par privilēģijām un imunitāti Eiropas Kopienās 9. un 10. pantu, kā arī 1976. gada 20. septembra Akta par Eiropas Parlamenta deputātu ievēlēšanu tiešās vispārējās vēlēšanās 6. panta 2. punktu,- ņemot vērā Eiropas Kopienu Tiesas 1964. gada 12. maija un 1986. gada 10. jūlija spriedumus [1],- ņemot vērā Itālijas Republikas Konstitūcijas 68. pantu,- ņemot vērā Reglamenta 6. panta 3. punktu un 7. pantu,- ņemot vērā Juridiskās komitejas ziņojumu (A6-0383/2006),A. tā kā G. Albertini ir Eiropas Parlamenta deputāts, kuru ievēlēja sestajās tiešajās vēlēšanās, kas notika no 2004. gada 10. jūnija līdz 13. jūnijam, un tā kā viņa pilnvaras Parlaments pārbaudīja 2004. gada 14. decembrī [2];B. tā kā Eiropas Parlamenta sesiju laikā tā deputātiem savā valstī ir imunitāte, kāda tiek piešķirta attiecīgās valsts parlamenta deputātiem, un tā kā deputāts nevar atsaukties uz imunitāti, ja viņš ir aizturēts pārkāpuma izdarīšanas brīdī; tā kā tas neliedz Eiropas Parlamentam izmantot tiesības atņemt kādam no tā deputātiem imunitāti [3];C. tā kā šajā lietā ir piemērojams Itālijas Konstitūcijas 68. panta otrais apakšpunkts, kas kriminālprocesu pret parlamenta deputātiem ļauj uzsākt bez īpašām formalitātēm un nosaka, ka, kamēr deputāts nav pametis parlamenta palātu, kuras loceklis viņš ir, nedrīkst veikt ne parlamenta deputāta, ne viņa dzīvesvietas kratīšanu un deputātu nevar arestēt vai citādi atņemt viņa personisko brīvību, vai aizturēt, izņemot galīgā sprieduma izpildes gadījumu vai ja deputāts ir pieķerts tāda nozieguma izdarīšanas brīdī, kura gadījumā arests ir obligāts flagrante delicto gadījumā;D. tā kā Milānas apgabaltiesas prokuratūras apsūdzība pret G. Albertini ir saistīta ar tukšu grozījumu iesniegšanu Milānas domes budžeta procedūras laikā ar mērķi aizpildīt tos vēlāk, kad ir zināmi opozīcijas iesniegtie grozījumi, šādā veidā izvairoties no grozījumu iesniegšanas termiņa nokavēšanas, kas nebūtu pieļaujams;E. tā kā tukšu grozījumu iesniegšanu var uzskatīt par politikas un politiskās dzīves aspektu un tā kā galīgais tiesību akts, uz kuru tie attiecas, nav pieņemts, šie grozījumi ir tikai iekšējās procedūras darbība bez reālām sekām, it īpaši un pirmām kārtām no krimināltiesību viedokļa, jo šādu grozījumu iesniegšana norāda uz neiespējamu noziegumu un jebkurā gadījumā uz neeksistējošu noziegumu;F. tā kā citā tiesvedībā (Lieta 9384/03 RGNR) tā pati Milānas apgabaltiesa, ko aicināja izmeklēt pieņēmumus, kas līdzīgi pret G. Albertini vērstajiem, nolēma, ka nav pamata izskatīt lietu un noraidīja to, turklāt tajā gadījumā pats G. Albertini bija vērsies pret saviem politiskajiem oponentiem;G. tā kā fakts, ka tā pati tiesa divās pēc būtības vienādās lietās ir ieņēmusi diametrāli pretēju nostāju, norāda uz nepamatoti nevienlīdzīgu izturēšanos, līdz ar to izraisot secinājumu, ka Gabriele Albertini ir netaisni apsūdzēts;H. tā kā lieta ir ārkārtīgi delikāta un tās sekas attiecībā uz Eiropas Parlamenta prerogatīvām ir nepieņemamas, jo nevienlīdzīga izturēšanās pret G. Albertini nav attaisnojama, tāpēc rodas jautājums par fumus persecutionis,I. tā kā ikviens gadījums, kad kāds Eiropas Parlamenta deputāts tiek politiski vajāts, ir uzbrukums Eiropas Parlamenta kā Eiropas iedzīvotāju demokrātiski ievēlētas politiskas institūcijas integritātei un norāda uz necieņu pret Parlamentu;J. tā kā Itālijas tiesas diskriminējošā attieksme nodara kaitējumu G. Albertini;K. tā kā gadījumā, ja Eiropas Parlamenta deputātu nolikums jau būtu stājies spēkā, kas pagaidām nav noticis, lai gan Eiropas Parlaments to ir divas reizes atbalstījis 2002. gada 5. decembra [4] un 2003. gada 17. decembra [5] rezolūcijās, procesu pret G. Albertini varētu apturēt,1. pauž nožēlu, ka pašlaik 1965. gada 8. aprīļa Protokols par privilēģijām un imunitāti Eiropas Kopienās nepiešķir Eiropas Parlamentam iespējas pieņemt saistošu lēmumu G. Albertini aizstāvēšanai, un tāpēc nolemj neaizstāvēt viņa imunitāti;2. uzdod priekšsēdētājam šo lēmumu un atbildīgās komitejas ziņojumu nekavējoties nosūtīt Milānas apgabaltiesas prokuratūrai saistībā ar krimināllietu Nr. 8629/05 RG.[1] Lieta 101/63: Wagner pret Fohrmann un Krier (1964) ECR 195; Lieta 149/85: Wybot pret Faure un citiem, (1986) ECR 2391.[2] Eiropas Parlamenta lēmums par pilnvaru pārbaudi (OV C 226 E, 15.9.2005., 51. lpp.).[3] 1965. gada 8. aprīļa Protokola par privilēģijām un imunitāti Eiropas Kopienās 10. pants.[4] OV C 27 E, 30.1.2004., 139. lpp.[5] OV C 91 E, 15.4.2004., 230. lpp.--------------------------------------------------


title: Padomes Lēmums (1999. gada 29. aprīlis) par nolīguma noslēgšanu, ar ko groza Zinātniski tehniskās sadarbības nolīgumu starp Eiropas Kopienu un Kanādu

text:
Svarīgs juridisks paziņojums

|

31999D0408

Oficiālais Vēstnesis L 156 , 23/06/1999 Lpp. 0023 - 0023

		Padomes Lēmums(1999. gada 29. aprīlis)par nolīguma noslēgšanu, ar ko groza Zinātniski tehniskās sadarbības nolīgumu starp Eiropas Kopienu un Kanādu(1999/408/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 103.M pantu, saistībā ar 228. panta 2. punkta pirmo teikumu un 228. panta 3. punkta pirmo daļu,ņemot vērā Komisijas priekšlikumu [1],ņemot vērā Eiropas Parlamenta atzinumu [2],(1) tā kā Padome ar 1996. gada 26. februāra lēmumu [3] apstiprināja noslēgto Zinātniski tehniskās sadarbības nolīgumu starp Eiropas Kopienu un Kanādu;(2) tā kā Padome ar 1998. gada 22. jūnija lēmumu pilnvaroja Komisiju apspriest grozījumus iepriekš minētajam nolīgumam tikai sadarbības jomās, kas norādītas minētā nolīguma 4. pantā, atbilstoši procedūrai, kas noteikta minētā nolīguma 12.b) punktā;(3) tā kā Padome ar 1998. gada 13. decembra lēmumu pilnvaroja parakstīt grozījumu nolīgumu;(4) tā kā grozījumu nolīgumu parakstīja 1998. gada 17. decembrī;(5) tā kā grozījumu nolīgums ir jāapstiprina,IR PIEŅĒMUSI ŠO LĒMUMU.1. pantsAr šo apstiprina nolīgumu, kas groza Zinātniski tehniskās sadarbības nolīgumu starp Eiropas Kopienu un Kanādu.Grozījumu nolīguma teksts ir pievienots šim lēmumam.2. pantsSaskaņā ar Zinātniski tehniskās sadarbības nolīguma starp Eiropas Kopienu un Kanādu 12. pantu Padomes priekšsēdētājs sniedz paziņojumu par to, ka Kopiena ir izpildījusi procedūras, lai pievienotais grozījumu nolīgums varētu stāties spēkā.Luksemburgā, 1999. gada 29. aprīlīPadomes vārdā —priekšsēdētājsV. Müller[1] OV C 400, 22.12.1998., 27. lpp.[2] Atzinums sniegts 1999. gada 13. aprīlī (Oficiālajā Vēstnesī vēl nav publicēts).[3] OV L 74, 22.3.1996., 25. lpp.--------------------------------------------------


title: Padomes Lēmums 2004/837/KĀDP (2004. gada 6. decembris) attiecībā uz Vienotās rīcības 2002/210/KĀDP par Eiropas Savienības Policijas misiju īstenošanu

text:
               7.12.2004

               LV

               Eiropas Savienības Oficiālais Vēstnesis

               L 360/32

      PADOMES LĒMUMS 2004/837/KĀDP
   (2004. gada 6. decembris)
   attiecībā uz Vienotās rīcības 2002/210/KĀDP par Eiropas Savienības Policijas misiju īstenošanu
   EIROPAS SAVIENĪBAS PADOME,
   ņemot vērā Padomes 2002. gada 11. marta Vienoto rīcību 2002/210/KĀDP par Eiropas Savienības Policijas misiju (1), un jo īpaši tās 9. panta 1. punktu saistībā ar Līguma par Eiropas Savienību 23. panta 2. punkta otro ievilkumu,
   tā kā:

         IR PIEŅĒMUSI ŠO LĒMUMU.
   1. pants
   1.   Summu 17 410 000 EUR apmērā, kas paredzēta ESPM darbības izmaksu segšanai 2005. gadā, pilnībā izmaksā no Eiropas Savienības vispārējā budžeta.
   2.   Izdevumus, ko finansē no Eiropas Savienības vispārējā budžeta, kā minēts 1. punktā, pārvalda saskaņā ar Kopienas procedūrām un noteikumiem, ko piemēro budžeta jautājumiem, izņemot, ka iepriekšējs finansējums nepaliek Kopienas īpašumā.
   2. pants
   Šis lēmums stājas spēkā tā pieņemšanas dienā.
   3. pants
   Šo lēmumu publicē Eiropas Savienības Oficiālajā Vēstnesī.

      Briselē, 2004. gada 6. decembrī

            Padomes vārdā —

            priekšsēdētājs

         H. HOOGERVORST

      (1)  OV L 70, 13.3.2002., 1. lpp. Vienotajā rīcībā jaunākie grozījumi izdarīti ar Vienoto rīcību 2003/188/KĀDP (OV L 73, 19.3.2003., 9. lpp.).


title: Padomes Kopējā nostāja 2007/705/KĀDP ( 2007. gada 30. oktobris ) par dažu palestīniešu pagaidu uzņemšanu Eiropas Savienības dalībvalstīs

text:
               31.10.2007

               LV

               Eiropas Savienības Oficiālais Vēstnesis

               L 285/54

      PADOMES KOPĒJĀ NOSTĀJA 2007/705/KĀDP
   (2007. gada 30. oktobris)
   par dažu palestīniešu pagaidu uzņemšanu Eiropas Savienības dalībvalstīs
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 15. pantu,
   tā kā:

               (1)

               Padome 2006. gada 7. novembrī pieņēma Kopējo nostāju 2006/755/KĀDP par dažu palestīniešu pagaidu uzņemšanu Eiropas Savienības dalībvalstīs (1), ar ko paredzēja vēl uz 12 mēnešiem pagarināt derīguma termiņu viņu ieceļošanas un uzturēšanās atļaujām dalībvalstu teritorijā, kā minēts Kopējā nostājā 2002/400/KĀDP (2).

               (2)

               Pamatojoties uz izvērtējumu par Kopējās nostājas 2002/400/KĀDP piemērošanu, Padome uzskata, ka šo atļauju derīguma termiņš būtu jāpagarina vēl uz 12 mēnešiem,

         IR PIEŅĒMUSI ŠO KOPĒJO NOSTĀJU.
   1. pants
   Kopējās nostājas 2002/400/KĀDP 2. pantā minētās dalībvalstis vēl uz 12 mēnešiem pagarina derīguma termiņu ieceļošanas un uzturēšanās atļaujām, ko šīs dalībvalstis piešķīrušas saskaņā ar minētās kopējās nostājas 3. pantu.
   2. pants
   Sešos mēnešos pēc šīs kopējās nostājas pieņemšanas Padome izvērtē Kopējās nostājas 2002/400/KĀDP piemērošanu.
   3. pants
   Šī kopējā nostāja stājas spēkā tās pieņemšanas dienā.
   4. pants
   Šo kopējo nostāju publicē Eiropas Savienības Oficiālajā Vēstnesī.

      Luksemburgā, 2007. gada 30. oktobrī

            Padomes vārdā —

            priekšsēdētājs

         F. NUNES CORREIA

      (1)  OV L 308, 8.11.2006., 18. lpp.

      (2)  OV L 138, 28.5.2002., 33. lpp. Kopējā nostājā jaunākie grozījumi izdarīti ar Kopējo nostāju 2004/493/KĀDP (OV L 181, 18.5.2004., 24. lpp.).


title: 2004/921/EK: Komisijas Lēmums (2004. gada 27. decembris) par Kopienas finansējumu Eurobarometra pētījumam par patērētaju attieksmi pret saimniecībās audzētu dzīvnieku labturību

text:
               30.12.2004

               LV

               Eiropas Savienības Oficiālais Vēstnesis

               L 389/33

      KOMISIJAS LĒMUMS

   (2004. gada 27. decembris)
   par Kopienas finansējumu Eurobarometra pētījumam par patērētaju attieksmi pret saimniecībās audzētu dzīvnieku labturību
   (2004/921/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1990. gada 26. jūnija Lēmumu 90/424/EEK par izdevumiem veterinārijas jomā (1), un jo īpaši tā 17. pantu,
   tā kā:

               (1)

               Saskaņā ar Padomes Lēmumu 90/424/EEK Kopiena veic finansiālu ieguldījumu informācijas politikas izveidošanā dzīvnieku aizsardzības jomā.

               (2)

               Šī informācijas politika ietver cita starpā izpētes veikšanu, kas vajadzīga tiesību aktu dzīvnieku aizsardzības jomā sagatavošanai un izstrādei.

               (3)

               Pētījuma veikšana, vērtējot patērētāju attieksmi pret saimniecībās audzētu dzīvnieku labturību, veido daļu no šās informācijas politikas dzīvnieku aizsardzības jomā un finanšu resursi, kas vajadzīgi, lai Kopiena veiktu šo pētījumu, tādēļ jāsadala un jāpiešķir, vadoties pēc šī plānotā pētījuma norises produktivitātes.

               (4)

               Šis pētījums tiek veikts īpašā Eurobarometra izpētes veidā, ņemot vērā pamatlīgumu starp Eiropas Kopienu, ko pārstāv Eiropas Komisija, un TNS Opinion and Survay
                   (2), un konsorciju, ko veido Taylor Nelson Sofres plc un EOS Gallup Europe, ko savukārt pārstāv European Omnibus Survey koordinācijas centrs “EOS Gallup Europe”.

               (5)

               Šajā lēmumā minētie pasākumi atbilst Pastāvīgās pārtikas aprites un dzīvnieku veselības komitejas atzinumam,

         IR NOLĒMUSI ŠĀDI:
   Vienīgais pants
   Ar šo apstiprina finansējumu maksimāli EUR 200 000 apmērā, lai veiktu pētījumu par patērētāju attieksmi pret saimniecībās audzētu dzīvnieku labturību; finansējums piešķirams no Eiropas Savienības 2004. gada budžeta 17 04 02 budžeta pozīcijas. Šis pētījums tiek veikts īpašā Eurobarometra izpētes veidā, ņemot vērā pamatlīgumu starp Eiropas Kopienu, ko pārstāv Eiropas Komisija, un TNS Opinion and Survay, un konsorciju, ko veido Taylor Nelson Sofres plc un EOS Gallup Europe, ko savukārt pārstāv European Omnibus Survey koordinācijas centrs “EOS Gallup Europe”.

      Briselē, 2004. gada 27. decembrī

            Komisijas vārdā —

            Komisijas loceklis

         Markos KYPRIANOU

      (1)  OV L 224, 18.8.1990., 19. lpp. Lēmums, kurā jaunākie grozījumi izdarīti ar Eiropas Parlamenta un Padomes 2003. gada 17. novembra Direktīvu 2003/99/EK (OV L 325, 12.12.2003., 31. lpp.).

      (2)  2004. gada 24. augusta Līgums Nr. PRESS-B-1/2003-25/B1.


title: Eiropas Parlamenta Lēmums (2010. gada 5. maijs) par Eiropas Rekonstrukcijas aģentūras 2008. finanšu gada budžeta izpildes apstiprināšanu

text:
               25.9.2010

               LV

               Eiropas Savienības Oficiālais Vēstnesis

               L 252/132

         EIROPAS PARLAMENTA LĒMUMS
   (2010. gada 5. maijs)
   par Eiropas Rekonstrukcijas aģentūras 2008. finanšu gada budžeta izpildes apstiprināšanu
   (2010/514/ES)
   EIROPAS PARLAMENTS,
   ņemot vērā Eiropas Rekonstrukcijas aģentūras 2008. finanšu gada galīgos pārskatus,
   ņemot vērā Revīzijas palātas ziņojumu par Eiropas Rekonstrukcijas aģentūras 2008. finanšu gada pārskatiem, ar Aģentūras atbildēm (1),
   ņemot vērā Padomes 2010. gada 16. februāra ieteikumu (5827/2010 – C7-0061/2010),
   ņemot vērā EK līguma 276. pantu un Līguma par Eiropas Savienības darbību 319. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,
   ņemot vērā Padomes 2000. gada 5. decembra Regulu (EK) Nr. 2667/2000 par Eiropas Rekonstrukcijas aģentūru (3), un jo īpaši tās 8. pantu,
   ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,
   ņemot vērā Reglamenta 77. pantu un VI pielikumu,
   ņemot vērā Budžeta kontroles komitejas ziņojumu (A7-0072/2010),

               1.

               sniedz Eiropas Rekonstrukcijas aģentūras direktoram apstiprinājumu par Aģentūras 2008. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Rekonstrukcijas aģentūras direktoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Jerzy BUZEK

            Ģenerālsekretārs

         Klaus WELLE

      (1)  OV C 304, 15.12.2009., 43. lpp.

      (2)  OV L 248, 16.9.2002., 1. lpp.

      (3)  OV L 306, 7.12.2000., 7. lpp.

      (4)  OV L 357, 31.12.2002., 72. lpp.
    ---documentbreak---

               25.9.2010

               LV

               Eiropas Savienības Oficiālais Vēstnesis

               L 252/133

         EIROPAS PARLAMENTA REZOLŪCIJA
   (2010. gada 5. maijs)
   ar konstatējumiem, kas ir neatņemama daļa no Lēmuma par Eiropas Rekonstrukcijas aģentūras 2008. finanšu gada budžeta izpildes apstiprināšanu
   EIROPAS PARLAMENTS,
   ņemot vērā Eiropas Rekonstrukcijas aģentūras 2008. finanšu gada galīgos pārskatus,
   ņemot vērā Revīzijas palātas ziņojumu par Eiropas Rekonstrukcijas aģentūras 2008. finanšu gada pārskatiem, ar Aģentūras atbildēm (1),
   ņemot vērā Padomes 2010. gada 16. februāra ieteikumu (5827/2010 – C7-0061/2010),
   ņemot vērā EK līguma 276. pantu un Līguma par Eiropas Savienības darbību 319. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,
   ņemot vērā Padomes 2000. gada 5. decembra Regulu (EK) Nr. 2667/2000 par Eiropas Rekonstrukcijas aģentūru (3), un jo īpaši tās 8. pantu,
   ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,
   ņemot vērā Reglamenta 77. pantu un VI pielikumu,
   ņemot vērā Budžeta kontroles komitejas ziņojumu (A7-0072/2010),

               A.

               tā kā Revīzijas palāta norāda, ka tā ir guvusi pamatotu pārliecību par to, ka gada pārskati par 2008. finanšu gadu ir ticami un ka pakārtotie darījumi ir likumīgi un pareizi,

               B.

               tā kā 2009. gada 23. aprīlī Parlaments sniedza Eiropas Rekonstrukcijas aģentūras direktoram apstiprinājumu par Aģentūras 2007. finanšu gada budžeta izpildi (5) un lēmumam par budžeta izpildes apstiprināšanu pievienotajā rezolūcijā cita starpā atzīmēja, ka Revīzijas palāta savā 2007. gada ziņojumā ir konstatējusi trīs iespējamos riska faktorus saistībā ar Aģentūras funkciju nodošanu delegācijām:

                           a)

                           tā kā Aģentūra bija iesaistīta daudzgadu darbībās, daļēji nebija izlietotas budžeta apropriācijas EUR 453 000 000 apmērā, un tās bija jāizlieto pēc 2008. gada, kas bija Aģentūras pēdējais pastāvēšanas gads;

                           b)

                           norādījumos par dokumentu nodošanu, kurus Komisija publicēja 2008. gada 11. jūnijā, nebija ietverti visi Aģentūras bilances posteņi;

                           c)

                           pēc Aģentūras pilnvaru termiņa beigām Komisijai bija jāpārņem un jāpārvalda arī uzkrātais EUR 180 000 000 pārpalikums, kas uzrādīts Aģentūras bilancē 2007. gada 31. decembrī,

               1.

               atzīmē, ka Komisijas un Eiropas Rekonstrukcijas aģentūras 2008. gada 17. decembra saprašanās memorandā bija paredzēts, ka Aģentūras atlikušie aktīvi pēc 2008. gada 31. decembra kļūs par Komisijas īpašumu;

      Budžeta un finanšu pārvaldība

               2.

               pieņem zināšanai Revīzijas palātas konstatējumu, ka, tieši piešķirot starptautiskai organizācijai dotāciju EUR 1 399 132 apmērā (t. i., 0,31 % no pieejamā darbības budžeta), šajā gadījumā nebija izpildīts neviens tiešas dotācijas piešķiršanas oficiālais nosacījums;

               3.

               uzsver, ka ir apšaubīta piecu Revīzijas palātas revidēto pārrobežu sadarbības projektu lietderība, kuru kopējā vērtība ir EUR 528 000, t. i., 0,12 % no pieejamā darbības budžeta, jo Aģentūras un Komisijas delegācijas izveidotā vērtēšanas komisija nav ņēmusi vērā vietējo vērtētāju norādītos jautājumus; tomēr ņem vērā Aģentūras atbildi, kas savā aizstāvībā apgalvo, ka atbilstīgi spēkā esošajiem noteikumiem vērtēšanas komisijai vērtētāju viedoklis nav saistošs;

               4.

               beidzoties Eiropas Rekonstrukcijas aģentūras darbībai, pieprasa izvērtēt atvēlēto līdzekļu izmantošanu Kosovā, lai noteiktu, cik lielā mērā atvēlētie līdzekļi veicinājuši funkcionējošu un ilgtspējīgu struktūru izveidi tieslietu un pārvaldes jomā;

               5.

               pauž nožēlu, ka darbu beidza šī veiksmīgi strādājošā Aģentūra un līdzekļu pārvaldība tika nodota delegācijām; pieprasa Komisijai sniegt ziņojumu, tajā norādot to darbinieku skaitu, kam delegācijās ir uzticēts veikt Aģentūras pienākumus; aicina Komisiju sniegt daudzpusīgu un pilnu informāciju par to, vai no Aģentūras līdzekļiem, kas nodoti delegācijām, ir veikti budžeta atbalsta maksājumi;

               6.

               norāda, ka lēmumam par budžeta izpildes apstiprināšanu ir pievienoti arī horizontāla rakstura konstatējumi, kas iekļauti Parlamenta 2010. gada 5. maija rezolūcijā (6) par aģentūru darbību, finanšu pārvaldību un kontroli.

      (1)  OV C 304, 15.12.2009., 43. lpp.

      (2)  OV L 248, 16.9.2002., 1. lpp.

      (3)  OV L 306, 7.12.2000., 7. lpp.

      (4)  OV L 357, 31.12.2002., 72. lpp.

      (5)  OV L 255, 26.9.2009., 176. lpp.

      (6)  Pieņemtie teksti, P7_TA(2010)0139 (skatīt šā Oficiālā Vēstneša 241. lpp.).


title: Padomes Lēmums (2014. gada 8. jūlijs), ar ko ieceļ Eiropas Dzīves un darba apstākļu uzlabošanas fonda valdes locekļus un viņu aizstājējus no Ungārijas

text:
               16.7.2014

               LV

               Eiropas Savienības Oficiālais Vēstnesis

               L 209/54

         PADOMES LĒMUMS
   (2014. gada 8. jūlijs),
   ar ko ieceļ Eiropas Dzīves un darba apstākļu uzlabošanas fonda valdes locekļus un viņu aizstājējus no Ungārijas

      (2014/462/ES)

   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (EEK) Nr. 1365/75 (1975. gada 26. maijs) par Eiropas Dzīves un darba apstākļu uzlabošanas fonda izveidi (1) un jo īpaši tās 6. pantu,
   ņemot vērā kandidātu sarakstus, ko Padomei iesniegušas dalībvalstu valdības un darba ņēmēju un darba devēju organizācijas,
   tā kā:

               (1)

               Padome ar 2013. gada 2. decembra lēmumiem (2) ir iecēlusi amatā Eiropas Dzīves un darba apstākļu uzlabošanas fonda valdes locekļus un viņu aizstājējus uz termiņu no 2013. gada 1. decembra līdz 2016. gada 30. novembrim, izņemot dažus locekļus.

               (2)

               Ungārijas valdība ir izvirzījusi kandidātus divām brīvajām amata vietām,

         IR PIEŅĒMUSI ŠO LĒMUMU.
   1. pants
   Ar šo par Eiropas Dzīves un darba apstākļu uzlabošanas fonda valdes locekli un viņa aizstājēju uz laikposmu līdz 2016. gada 30. novembrim ieceļ šādas personas:
   I.   VALDĪBU PĀRSTĀVJI

               Valsts

               Loceklis

               Aizstājējs

               Ungārija

                  Katalin KISSNÉ BENCZE kundze

                  Mariann GÉHER kundze

         2. pants
   Vēl neizvirzītos locekļus un viņu aizstājējus Padome iecels vēlāk.
   3. pants
   Šis lēmums stājas spēkā tā pieņemšanas dienā.

      Briselē, 2014. gada 8. jūlijā

            Padomes vārdā –

            priekšsēdētājs

         P. C. PADOAN

      (1)  OV L 139, 30.5.1975., 1. lpp.

      (2)  OV C 358, 7.12.2013., 5. lpp.


title: Komisijas lēmums (1998. gada 15. decembris) par noslēgto Nolīgumu starp Eiropas Atomenerģijas kopienu (Euratom) un Kanādu par sadarbību pētniecībā kodolenerģijas jomā (izziņots ar dokumentu Nr. C(1998) 4244)

text:
Svarīgs juridisks paziņojums

|

31998D0732

Oficiālais Vēstnesis L 346 , 22/12/1998 Lpp. 0064 - 0064

		Komisijas lēmums(1998. gada 15. decembris)par noslēgto Nolīgumu starp Eiropas Atomenerģijas kopienu (Euratom) un Kanādu par sadarbību pētniecībā kodolenerģijas jomā(izziņots ar dokumentu Nr. C(1998) 4244)(98/732/Euratom)EIROPAS KOPIENU KOMISIJA,ņemot vērā Eiropas Atomenerģijas kopienas dibināšanas līgumu un jo īpaši tā 101. panta otro daļu,ņemot vērā Padomes apstiprinājumu,tā kā jāapstiprina Nolīgums starp Eiropas Atomenerģijas kopienu (Euratom) un Kanādu par sadarbību pētniecībā kodolenerģijas jomā,IR PIEŅĒMUSI ŠO LĒMUMU.1. pantsAr šo Eiropas Atomenerģijas kopienas vārdā apstiprina Nolīgumu starp Eiropas Atomenerģijas kopienu (Euratom) un Kanādu par sadarbību pētniecībā kodolenerģijas jomā.Nolīguma teksts ir pievienots šim lēmumam [1].2. pantsPadomes priekšsēdētājs attiecībā uz Kopienu sniedz nolīguma 12. pantā paredzēto paziņojumu.3. pantsŠis lēmums stājas spēkā nākamajā dienā pēc tā publicēšanas Eiropas Kopienu Oficiālajā Vēstnesī.Briselē, 1998. gada 15. decembrīKomisijas vārdā —priekšsēdētāja vietnieksLeon Brittan[1] OV L 346, 22.12.1998., 65. lpp.--------------------------------------------------